**Biró Gyula**

**alpolgármester**

**ÍRÁSBELI MÓDOSÍTÓ JAVASLATA**

**a Képviselő-testület 2018. március 14-ei ülésére**

**Ügyiratszám: XXIII/…..-1/2018.**

**Tárgy: Az Érdi Tankerületi Központ intézményátszervezési javaslatának véleményezése a Bleyer Jakab Német Nemzetiségi Általános Iskolát, a Budaörsi Herman Ottó Általános Iskolát és a Leopold Mozart Alapfokú Művészeti Iskolát érintően**

*Az előterjesztés tárgyalása Budaörs Város Önkormányzatának Képviselő-testülete Szervezeti és Működési Szabályzatáról szóló 36/2010. (XI.12.) ÖKT sz. rendelete (a továbbiakban: SZMSZ) 18. § (1) bekezdése és 58. §-a alapján* **nyilvános** **ülésen** történik.

**Tisztelt Képviselő-testület!**

A tárgyban megjelölt címmel 2018. március 9-én előterjesztés került benyújtásra a Képviselő-testület 2018. március 14-i ülésére.

Kérdésként merült fel, hogy a magánének tanszak esetében milyen többletigények jelentkeznek, akár a pedagóguslétszám, akár infrastruktúra tekintetében. Az intézményi tanács határozata szerint, az új tanszak indítását meg tudják oldani az intézmény jelenlegi helyiségeiben.

A beérkező új információk alapján a korábban kiküldött előterjesztés általános indoklása a Leopold Mozart Alapfokú Művészeti Iskola tekintetében és a megfogalmazott határozati javaslatot figyelembe véve kerülne módosításra az intézményre vonatkozóan. Fentiekre tekintettel az alábbi javaslatot terjesztem a Tisztelt Képviselő-testület elé:

**Határozati javaslat a Képviselő-testület részére:**

1. Budaörs Város Önkormányzat Képviselő-testülete az Érdi Tankerületi Központ fenntartásában működő Bleyer Jakab Német Nemzetiségi Általános Iskola intézményátszervezési javaslatainak átvezetését támogatja.

2. Budaörs Város Önkormányzat Képviselő-testülete az Érdi Tankerületi Központ fenntartásában működő Budaörsi Herman Ottó Általános Iskola maximális tanuló létszámának emelését az iskola túlzsúfoltságának elkerülése és a szaktantermek megtartása érdekében nem támogatja.

3. Budaörs Város Önkormányzat Képviselő-testülete az Érdi Tankerületi Központ fenntartásában működő Leopold Mozart Alapfokú Művészeti Iskola intézményátszervezési javaslatainak átvezetését támogatja, abban az esetben, ha az intézmény garantálja, hogy ez infrastrukturális bővítést a közeljövőben nem igényel.

4. Budaörs Város Önkormányzat Képviselő-testülete felkéri a polgármestert az 1-3. pontban foglalt vélemények továbbítására az Érdi Tankerületi Központ részére.

A támogató döntéshez az SZMSZ 37. § (1) bekezdés alapján **egyszerű szótöbbség** szükséges.

A határozathozatal az SZMSZ 38. § (1) bekezdése alapján **nyílt szavazással** történik.

Budaörs, 2018. március 13.

……………………………………

**Biró Gyula**

**alpolgármester**

Az előterjesztést készítette:

Alpolgármesteri Kabinet,

Fehér Éva: ……………………………………………….

Vágó Csaba, kabinetvezető: ……………………………………………….

Törvényességi felügyelet:

Jegyzői Iroda: ……………………………………………….

dr. Bocsi István, jegyző: ……………………………………………….